På trods af at der i december var færre konkurser i hele resten af landet, steg antallet voldsomt i det nordjyske.

I december 2010 var der markante fald i antal konkurser både i Syd-, Øst-, Midt- og Vestjylland. Men i Nordjylland ser det slet ikke så lyst ud. Her er antallet steget med hele 21 %. Ifølge Dansk Erhverv bør denne tendens dog ikke bekymre  - for set over hele 2010 hører også Nordjylland til solstrålehistorierne i konkursstatistikken.